Vanaroosa

Vanaroosa on roosa värvitoon, tuhm või pastelne beežika-hallika varjundiga roosa. Päritolult on see tõlkelaen saksa sõnast altrosa.

Tänapäeval kohtab veebilehtedel ka toortõlget inglise keelest antiikroosa.

Värvus seostub sageli mineviku, mälestuste ja nostalgiaga.

Pildid

Värvinimetus eesti keeles 
1995. aastal värvisõnavara uurimise käigus tehtud nimetamiskatses (informant nimetab ühe korraga nii palju värvinimesid, kui talle meenub) nimetas vanaroosat 7 informanti 80-st (kokku nimetati 285 värvinimetust).

Vanaroosana on eesti keeles kirjeldatud tekstiili, lõnga, tapeeti, seinavärvi, interjööri.

Variatsioonid 
Vanaroosaks nimetatud värvitoon varieerub heledapoolsest keskmise roosani ja ta võib olla nii soojatooniline pruunikas kui jahedatooniline hallikas roosa, kuid igal juhul on tegemist väheküllastatud tuhmi tooniga.

RAL Classic värvikaardi toon 3014 Altrosa on punakas vanaroosa toon.

Pantone värvitoon 17-1518 Old Rose on pruunikas tuhmroosa, Pantone 15-1512 Misty Rose heledam soojatooniline hallikapoolne.

Veebivärv Old rose on vanaroosa. Heleda vanaroosana on kirjeldatud veebivärvi Mistyrose.

Vaata ka 
 puudriroosa

Viited 

Roosad värvitoonid
Punased värvitoonid